សិក្ខាសាលាពិគ្រោះយោបល់ស្តីពី

ការចូលរួមរបស់ស្ត្រីក្នុងការគ្រប់គ្រងធនធានព្រៃឈើ

ថ្ងៃទី២៤ ដល់ ថ្ងៃទី២៥ ខែកក្កដា ឆ្នាំ២០១៩​

ភោជនីយដ្ឋាន គឹម សេង ខេត្តកំពង់ធំ

សេចក្តីផ្តើម

​ជាទូទៅស្ត្រី និងបុរសមាន ចំណាប់អារម្មណ៍ខុសគ្នាលើការប្រើប្រាស់ធនធានព្រៃឈើ ដូចជាបរុសចាប់អារម្មណ៍លើឈើប្រណិត រីឯស្ត្រីយកចិត្តទុកដាក់លើការប្រើប្រាស់អនុផលព្រៃឈើ សម្រាប់ជាម្ហូបអាហារ និងថ្នាំសង្កូវជាដើម។ ចំណេះដឹង និង ចំណាប់អារម្មណ៍ផ្សេងគ្នានេះជាមូលដ្ឋានគ្រឹះយ៉ាងសំខាន់ក្នុងការរៀបចំផែនការគ្រប់គ្រងធនធានព្រៃឈើប្រកប ដោយសមធម៌សម្រាប់ទាំងបុរស​ និងស្ត្រី។ នេះបញ្ជាក់ពីសារសំខាន់ការចូលរួមដោយពេញលេញរបស់បុរស និងស្ត្រីក្នុងការសម្រេចចិត្តលើការគ្រប់គ្រងធនធានព្រៃឈើ។

ការទទូលស្គាល់លើតួរនាទីរបស់ស្ត្រីក្នុងការងារ និងសកម្មភាពវិស័យព្រៃឈើមានការកើនឡើងក៏ពិត មែន តែទំនាក់ទំនងរវាងតួរនាទីបុរស និងស្ត្រីក្នុងវិស័យ ទាមទារនូវការយកចិត្តទុកដាក់បន្ថែមទៀត។ វិសមភាព យេនឌ័រក្នុងការគ្រប់គ្រងព្រៃឈើនៅតែកើតមាននៅឡើយ ដូចជា ការទទួលបានផលប្រយោជន៍ពីធនធានព្រៃឈើ រវាងបុរសនិងស្ត្រី ការចូលរួមធ្វើសេចក្តីសម្រេចចិត្តក្នុងការងារគ្រប់គ្រងព្រៃឈើ។

មជ្ឍមណ្ឌលសម្រាប់មនុស្ស និងព្រៃឈើ (អង្គការរីខូហ្វ) កំពង់អនុវត្តន៍គម្រោងគាំទ្រការងារសហគមន៍ព្រៃឈើ ដែលក្នុងនោះរួមមាន ការងារបញ្ជ្រាបយេនឌ័រ និងការបង្កើនប្រសិទ្ធភាពការចូលរួមរបស់ស្រ្តីក្នុងសកម្មភាពគ្រប់គ្រងព្រៃឈើ។ ដើម្បីស្វែងយល់អោយបានស៊ីជម្រៅពីឧបសគ្គ និងបញ្ហារារាំងការចូលរួមរបស់ស្ត្រីក្នុងសកម្មភាពគ្រប់គ្រង និងទទួលបានផលប្រយោជន៍ពីធនធានព្រៃឈើ អង្គការរីខូហ្វនឹងរៀបចំសិក្ខាសាលាពិគ្រោះយោបល់ ជាមួយអ្នកពាក់ព័ន្ធ ចាប់ពី **ថ្ងៃទី២៤ ដល់ថ្ងៃទី២៥ ខែកក្កដា ឆ្នាំ២០១៩ នៅភោជនីយដ្ឋាន គឹម សេង ខេត្តកំពង់ធំ**។

​ លទ្ធផលនៃសិក្ខាសាលាពិគ្រោះយោបល់នេះនឹងក្លាយជាធាតុចូលរួមយ៉ាងសំខាន់ការរៀបចំផែនការ និងយុទ្ធសាស្ត្រនានា សំដៅសម្រេចបានការគ្រប់គ្រងធនធានព្រៃឈើដែលប្រកបដោយបរិយាប័ន្ន និងសមធម៌។

គោលបំណង

​ គោលបំណងសំខាន់នៃសិក្ខាសាលានេះគឺចង់ប្រមូលធាតុចូលពីអ្នកពាក់ព័ន្ធដើម្បីទុកជាទុនក្នុងការរៀបចំផែនការយុទ្ធសាស្រ្តយេនឌ័រក្នុងវិស័យព្រៃឈើនាពេលខាងមុខ។ 

សមាសភាពអ្នកចូលរួម

​ សិក្ខាសាលាពិគ្រោះយោបល់ជាមួយអ្នកពាក់ព័ន្ធនេះនឹងមានអ្នកចូលរួម សរុប **៤០នាក់** រួមមាន៖

* តំណាងសហគមន៍ព្រៃឈើ និងតំណាងបណ្តាញសហគមន៍ព្រៃឈើ
* មន្ត្រី ខណ្ឌ ផ្នែក និងសង្កាត់រដ្ឋបាលព្រៃឈើ ក្រោមឱវាទរដ្ឋបាលព្រៃឈើ
* មន្រ្តីអង្គការសង្គមស៊ីវិល និងដៃគូអភិវឌ្ឍន៍ នៅក្នុងវិស័យព្រៃឈើ

កាលបរិច្ឆេទ និងទីកន្លែង

​ សិក្ខាសាលានឹងរៀបចំឡើងពី ថ្ងៃទី **២៤ ដល់ថ្ងៃទី២៥ ខែកក្កដា ឆ្នាំ២០១៩ នៅ ភោជនីយដ្ឋាន គឹម សេង ទីរួមខេត្តកំពង់ធំ**។

កម្មវិធីសិក្ខាសាលា

| ម៉ោង | សកម្មភាព | អ្នកសម្របសម្រួល |
| --- | --- | --- |
| ថ្ងៃទី២៤ ខែកក្កដា ឆ្នាំ២០១៩ | | |
| ០៨.០០ - ០៨.៣០ | ចុះឈ្មោះអ្នកចូលរួម | រីខូហ្វ |
| ០៨.៣០ - ០៩.៣០ | * ការណែនាំខ្លួនរបស់អ្នកចូលរួម * បទបង្ហាញពីគោលបំណង ការរំពឹងទុក និងកម្មវិធីសិក្ខាសាលា | រូហ្វ |
| ០៩.៣០ - ០៩.៤៥ | សម្រាកអាហារសំរ៉ន់ |  |
| ០៩.៤៥ - ១០.៣០ | បទបង្ហាញពីការងារបញ្ជ្រាបយេនឌ័រក្នុងវិស័យព្រៃឈើ ៖ ស្ថានភាព គោលនយោបាយ និងផែនការនានា | ក្រុមការងារយេនឌ័រ នៃរដ្ឋបាលព្រៃឈើ |
| ១០.៣០ - ១១.៣០ | ពិភាក្សាពីបញ្ហាយេនឌ័រក្នុងវិស័យព្រៃឈើ (Problems identification)៖   1. ក្រុមទី១៖ សហគមន៍ព្រៃឈើ 2. ក្រុមទី២៖ រដ្ឋបាលព្រៃឈើ 3. ក្រុមទី៣៖ មន្ត្រីអង្គការដៃគូ | រីខូហ្វ/ក្រុមការងារយេនឌ័រ នៃរដ្ឋបាលព្រៃឈើ |
| ១១.៣០ - ១៣.៣០ | សម្រាកអាហារថ្ងៃត្រង់ |  |
| ១៣.៣០ - ១៥.០០ | ពិភាក្សាពីអទិភាពបញ្ហាយេនឌ័រក្នុងវិស័យព្រៃឈើ (Problem ranking)៖   1. ក្រុមទី១៖ សហគមន៍ព្រៃឈើ 2. ក្រុមទី២៖ រដ្ឋបាលព្រៃឈើ 3. ក្រុមទី៣៖ មន្ត្រីអង្គការដៃគូ | រីខូហ្វ/ក្រុមការងារយេនឌ័រ នៃរដ្ឋបាលព្រៃឈើ |
| ១៥.០០ - ១៥.១៥ | សម្រាកអាហារសំរ៉ន់ |  |
| ១៥.១៥ - ១៦.៣០ | បទបង្ហាញពីលទ្ធផលពិភ្សា ៖   1. ក្រុមទី១៖ សហគមន៍ព្រៃឈើ 2. ក្រុមទី២៖ រដ្ឋបាលព្រៃឈើ 3. ក្រុមទី៣៖ មន្ត្រីអង្គការដៃគូ | រីខូហ្វ/ក្រុមការងារយេនឌ័រ នៃរដ្ឋបាលព្រៃឈើ |
| ១៦.៣០ - ១៧.០០ | បូកសរុបលទ្ធផលថ្ងៃទី១ | រីខូហ្វ |
| ថ្ងៃទី២៥ ខែកក្កដា ឆ្នាំ២០១៩ | | |
| ០៨.៣០ - ០៩.០០ | ពិនិត្យ លទ្ធផលថ្ងៃទី១ និងណែនាំពីកម្មវិធីថ្ងៃទី២ | រីខូហ្វ |
| ០៩.០០​ - ១០.០០ | ពិភាក្សា និងវិភាគមូលហេតុ និងផលប៉ះពាល់ នៃបញ្ហាយេនឌ័រ ក្នុងវិស័យព្រៃឈើ (Problem Trees):   1. ក្រុមទី១៖ សហគមន៍ព្រៃឈើ 2. ក្រុមទី២៖ រដ្ឋបាលព្រៃឈើ 3. ក្រុមទី៣៖ មន្ត្រីអង្គការដៃគូ | រីខូហ្វ/ក្រុមការងារយេនឌ័រ នៃរដ្ឋបាលព្រៃឈើ |
| ១០.០០​ - ១០.១៥ | សម្រាកអាហារសំរ៉ន់ |  |
| ១០.១៥​ - ១១.៣០ | បទបង្ហាញពីលទ្ធផលក្រុមពិភាក្សា៖   1. ក្រុមទី១៖ សហគមន៍ព្រៃឈើ 2. ក្រុមទី២៖ រដ្ឋបាលព្រៃឈើ 3. ក្រុមទី៣៖ មន្ត្រីអង្គការដៃគូ | រីខូហ្វ/ក្រុមការងារយេនឌ័រ នៃរដ្ឋបាលព្រៃឈើ |
| ១១.៣០​ - ១៣.៣០ | សម្រាកអាហារថ្ងៃត្រង់ |  |
| ១៣.៣០​ - ១៥.០០ | ពិភាក្សាពីយុទ្ធសាស្រ្ត និងសកម្មភាពដើម្បីដោះស្រាយបញ្ហាយេនឌ័រក្នុងវិស័យព្រៃឈើ (ត) ៖   1. ក្រុមទី១៖ សហគមន៍ព្រៃឈើ 2. ក្រុមទី២៖ រដ្ឋបាលព្រៃឈើ 3. ក្រុមទី៣៖ មន្ត្រីអង្គការដៃគូ | រីខូហ្វ/ក្រុមការងារយេនឌ័រ នៃរដ្ឋបាលព្រៃឈើ |
| ១៥.០០ - ១៥.១៥ | សម្រាកអាហារសំរ៉ន់ |  |
| ១៥.១៥ - ១៦.៣០ | បទបង្ហាញពីលទ្ធផលក្រុមពិភាក្សា៖   1. ក្រុមទី១៖ សហគមន៍ព្រៃឈើ 2. ក្រុមទី២៖ រដ្ឋបាលព្រៃឈើ 3. ក្រុមទី៣៖ មន្ត្រីអង្គការដៃគូ | រីខូហ្វ/ក្រុមការងារយេនឌ័រ នៃរដ្ឋបាលព្រៃឈើ |
| ១៦.៣០ - ១៧.០០ | បូកសរុបលទ្ធផលសិក្ខាសាលា និងបង្ហាញពីជំហានបន្ទាប់សម្រាប់ការងាររៀបចំផែនការសកម្មភាពបញ្ជ្រាបយេនឌ័រ ក្នុងវិស័យព្រៃឈើ ឆ្នាំ២០១៩ ដល់ឆ្នាំ២០២៣ |  |

*សូមរក្សាសិទ្ធិកែប្រែកម្មវិធីក្នុងករណីចាំបាច់*

​